Държавен вестник, бр. 35, 2019 г., стр. 38

СТР.  38	
Д Ъ Р Ж А В Е Н  В Е С Т Н И К 	
БРОЙ  35
Чл. 51. (1) При установено неправомерно 
присъединяване на обект към електрическите 
мрежи операторът на съответната мрежа из­
числява количеството електрическа енергия 
за период не по-дълъг от 180 дни от датата на 
констатиране на присъединяването. Количе­
ството електрическа енергия се изчислява по 
една втора от пропускателната способност на 
присъединителните съоръжения, свързващи 
инсталацията на обекта със съответната мрежа, 
при 24-часово натоварване.
(2) Преизчисляването по ал. 1 се извършва 
въз основа на констативен протокол, съставен 
по реда на чл. 49.
Чл. 52. (1) В случаите на техническа неиз­
правност на средствата за търговско измерване, 
поради която използваната електрическа енер­
гия преминава през измервателната система, 
но количествата не могат да бъдат отчетени и 
не е установена външна намеса при проверка 
или отчет, преминалото количество електри­
ческа енергия се изчислява по приоритетен 
ред, както следва:
1. по реда на чл. 39, ал. 4 и 5;
2. средноаритметичното количество от 
потребената електрическа енергия от клиента 
за предходен отчетен период и потребената 
електрическа енергия от клиента за аналогичен 
отчетен период от предходната година;
3. на база на отчетния период, следващ под­
мяната на повреденото средство за търговско 
измерване, при невъзможност за преизчисля­
ване по т. 1.
(2) Преизчисляването по ал. 1 се извършва 
въз основа на констативен протокол, съставен 
по реда на чл. 49.
Чл. 53. (1) При повреда или неточна работа 
на тарифния превключвател, поради което из­
ползваната електрическа енергия се измерва, 
но не се регистрира точно по съответните 
тарифи, избрани от ползвателя, отчетената 
електрическа енергия се разпределя на база на 
товаровия профил за средствата за търговско 
измерване, разполагащи с такъв, или на база 
на аналогичен предходен период. При липсата 
на такъв количествата се преизчисляват по 
следния начин:
1. при измерване на 2 тарифни зони – в 
съотношение 60 на сто за дневна зона и 40 на 
сто за нощна;
2. при измерване на 3 тарифни зони – в 
съотношение 20 на сто за върхова зона, 55 на 
сто за дневна зона и 25 на сто за нощна зона.
(2) В случаите по ал. 1 операторът на 
съответната мрежа изчислява количествата 
електрическа енергия по съответната тарифа, 
като периодът, за който се извършва преиз­
числението, е по-краткият период от периода 
от датата на установяване на техническата 
неизправност до датата на отчетен период с 
коректно измерване и периода от датата на 
установяване на техническата неизправност 
до датата на последната извършена проверка, 
но не повече от три месеца.
(3) Преизчисляването по ал. 2 се извършва 
въз основа на констативен протокол, съставен 
по реда на чл. 49.
Чл. 54. (1) В случаите на установяване на 
несъответствие между данните за параметрите 
на измервателната група и въведените в ин­
формационната база данни за нея, водещо до 
неправилно изчисляване на количествата елек­
трическа енергия, операторът на съответната 
мрежа изчислява количествата електрическа 
енергия като разлика между отчетеното коли­
чество електрическа енергия и действително 
преминалите количества електрическа енергия 
за времето от допускане на грешката до уста­
новяването є. Периодът, за който се извършва 
преизчислението, не може да бъде по-дълъг от 
периода от датата на установяване на несъот­
ветствието до датата на последната извършена 
проверка, но не повече от три месеца.
(2) Преизчисляването по ал. 1 се извършва 
въз основа на констативен протокол, съставен 
по реда на чл. 49.
Чл. 55. (1) В случаите, в които се установи, 
че са налице измерени количества електри­
ческа енергия в невизуализирани регистри на 
средството за търговско измерване, операторът 
на съответната мрежа начислява измереното 
след монтажа на средството за търговско из­
мерване количество електрическа енергия в 
тези регистри.
(2) Преизчисляването по ал. 1 се извършва 
въз основа на метрологична проверка и кон­
стативен протокол, съставен по реда на чл. 49. 
Чл. 56. (1) В случаите на преизчисляване 
на количества електрическа енергия по реда 
на този раздел операторът на електроразпре­
делителната мрежа предоставя на ползвателя 
на мрежата фактура и справка за преизчисле­
ните количества електрическа енергия, както 
и информация за дължимата сума за мрежови 
услуги (с изключение на цена за достъп до 
електроразпределителната мрежа, формирана 
на база на предоставена мощност) и за „задъл­
жения към обществото“.
(2) Ползвателят на мрежата заплаща на 
оператора на съответната мрежа дължимата 
сума, определена от оператора на съответната 
мрежа по реда на ал. 1.
(3) Преизчислените количества електрическа 
енергия по ал. 1 се фактурират по действащата 
за периода на преизчисляването прогнозна 
пазарна цена на електрическата енергия за по­
криване на технологичните разходи, определена 
от Комисията за енергийно и водно регулиране 
на съответния мрежови оператор.
(4) В случаите по чл. 53, ал. 1 операторът на 
съответната мрежа предоставя на доставчика 
данни за количествата електрическа енергия, 
разпределени/преизчислени по тарифи. На база 
на предоставените данни доставчикът издава 
фактура на ползвателя по действащите в периода 
на преизчислението цени на електрическата 
енергия по тарифи.